b'\n_START_ARTICLE_\nZlata Dolinar Osole\n_START_SECTION_\n\xc5\xbdivljenje in delo\n_START_PARAGRAPH_\nIz antropologije je diplomirala 1951 na ljubljanski Prirodoslovno-matemati\xc4\x8dno-filozofski fakulteti ter 1958 doktorirala na Filozofski fakulteti v Ljubljani. Leta 1978 je bila izvoljena za redno profesorico antropologije na Biotehni\xc5\xa1ki fakulteti v Ljubljani. Podro\xc4\x8dje njenega strokovnega delovanja so histori\xc4\x8dna, pozneje etni\xc4\x8dna antopologija, \xc4\x8dlove\xc5\xa1ka genetika in demografija. Sodelovala je pri arheolo\xc5\xa1kih izkopavanjih nekropol razli\xc4\x8dnih obdobij po vsej Jugoslaviji in objavila strokovne analize v Razpravah Slovenske akademije znanosti in umetnosti ter v doma\xc4\x8dih in tujih arheolo\xc5\xa1kih strokovnih revijah. Leta 1955 se je pri\xc4\x8dela ukvarjati s prou\xc4\x8devanjem izolatov in problemi endogamije (\xc5\xa1tudij izolatov otoka Suska). Sodelovala je pri organizaciji mednarodnega biolo\xc5\xa1kega \xc5\xa1tudijskega programa \xc4\x8clove\xc5\xa1ko prilagajanje, ki ga je ustanovil International Council of Scientific Unions in financiral UNESCO. Njen mo\xc5\xbe je bil Franc Osole, kvartarolog.'